Quae sacra qualemcumque masculini generis hominem spectasse nefas erat : itaque anno 62 a.C.n., ob irruptionem P. Clodii muliebriter vestiti, qui uxorem Caesaris dehonestavit, Vestales sacra instaurarunt. Anno proximo (63 a.C.n.) illa sacra in domo consulis Ciceronis celebrata sunt, fortasse eo ipso die quo senatum de coniuratorum poenis consuluit (5 Decembris). Tum in altare flamma solito altius exarsit, quod omen consuli faustum visum est.